joelniklaus/EU_Wikipedias huggingface dataset:
Δόβηρος

Η Δόβηρος (λατινικά: Doberus) ήταν αρχαία πόλη της ιστορικής περιοχής της Παιονίας. Σύμφωνα με τον Στέφανο τον Βυζάντιο, αναφέρεται με την ονομασία Δήβορος και από άλλους αρχαίους συγγραφείς ως Διάβορος και Δούβηρος.

Ιστορικά στοιχεία 
Η πρώτη γραπτή αναφορά της ύπαρξης της πόλης γίνεται από τον Θουκυδίδη που αναφέρει ότι την κατέκτησε ο βασιλιάς της Θράκης Σιτάλκης το 429 π.Χ. Αναφέρει ακόμη ότι ο στρατός του Σιτάλκη, στην πορεία του προς την Μακεδονία και την Δόβηρο, πέρασε από την οροσειρά της Κερκίνης, που βρίσκονταν ανάμεσα από τους Σίντιους και τους Παίονες. Η ακριβή της θέση παραμένει άγνωστη αλλά μπορεί να εντοπιστεί ανάμεσα στις αρχαίες πόλεις Ιδομένη και Αστραίο της Παιονίας (εντοπίζεται από πολλούς κοντά στη Στρώμνιτσα), στα δυτικά του όρους Κερκίνη με άμεση φυσική πρόσβαση στην Κάτω Μακεδονία και σε κοντινή απόσταση από την κοιλάδα του μέσου ρου του Αξιού ποταμού.

Στην ελληνιστική περίοδο, ήταν πόλη του Μακεδονικού Βασιλείου και της ρωμαϊκής επαρχίας της Μακεδονίας. Μετά την λεηλασία της από τους Γότθους το 268, η Δόβηρος γίνεται έδρα επισκόπου. Στην ύστερη αρχαιότητα, τα ίχνη της πόλης χάνονται και αναφέρεται απλώς ως έδρα τιτουλάριου επισκόπου.

Παραπομπές 

Αρχαία Δόβηρος
Αρχαίες πόλεις της Μακεδονίας
Πρωτάθλημα Ελλάδας πετοσφαίρισης παίδων

Το πρωτάθλημα Ελλάδας πετοσφαίρισης παίδων, διεξάγεται κάθε χρόνο από την Ελληνική Ομοσπονδία Πετοσφαίρισης. Διεξήχθη για πρώτη φορά τη σαιζόν 1983-1984 με πρωταθλητή τον Άρη Νίκαιας. Τους περισσότερους τίτλους (11) έχει κατακτήσει ο Ηρακλής Θεσσαλονίκης. Στην πρόσφατη διοργάνωση για το 2018, πρωταθλητής αναδείχθηκε ο Έβρος Σουφλίου στο Final 4 που έγινε στο Μοσχάτο.

Τρόπος διεξαγωγής 
Οι ομάδες παίδων αγωνίζονται στα πρωταθλήματα των:
Ένωση Σωματείων Πετοσφαίρισης Αθήνας-Ανατολικής Αττικής (ΕΣΠΑΑΑ) 
Ένωση Σωματείων Πετοσφαίρισης Δυτικής Αττικής (ΕΣΠΕΔΑ) 
Ένωση Σωματείων Πετοσφαίρισης Θεσσαλονίκης, (ΕΠΕΣ Θεσσαλονίκης) 
Ένωση Σωματείων Πετοσφαίρισης Θράκης/Ανατολικής Μακεδονίας (ΕΣΠΕ Θράκης/Ανατολικής Μακεδονίας) 
Ένωση Σωματείων Πετοσφαίρισης Μακεδονίας (ΕΣΠΕ Μακεδονίας)
Ένωση Σωματείων Πετοσφαίρισης Δυτικής Ελλάδας (ΕΣΠΕ Δυτικής Ελλάδας) 
Ένωση Σωματείων Πετοσφαίρισης Κεντρικής Ελλάδας (ΕΣΠΕ Κεντρικής Ελλάδας)
Ένωση Σωματείων Πετοσφαίρισης Πελοποννήσου (ΕΣΠΕ Πελοποννήσου) 
Ένωση Σωματείων Πετοσφαίρισης Κρήτης (ΕΣΠΕ Κρήτης)
Ζ’ Περιφέρειας. 

Οι πρωταθλήτριες ή και οι δευτεραθλήτριες ομάδες των ενώσεων αυτών αγωνίζονται μεταξύ τους στη Β' φάση του πρωταθλήματος. Στην προημιτελική φάση συμμετέχουν 16 ομάδες σε 4 ομίλους. Στους ομίλους Α και Β καθώς και στους ομίλους Γ και Δ, οι ομάδες θα τοποθετηθούν με κλήρωση, με τον περιορισμό ότι στις περιπτώσεις που προκρίνεται ο 1ος και 2ος από την ίδια Ένωση δεν θα τοποθετούνται στον ίδιο όμιλο. Σε κάθε έναν από τους τέσσερις ομίλους θα διεξαχθεί τουρνουά ενός γύρου (ένας προς όλους) με βαθμολογία και θα προκριθούν στην ημιτελική Φάση οι ομάδες που θα καταλάβουν την 1η και 2η θέση σε κάθε όμιλο. Οι οκτώ ομάδες που προκρίνονται από την προημιτελική φάση σχηματίζουν 4 ζευγάρια. Οι νικητές των αγώνων από κάθε ζευγάρι προκρίνονται στην τελική φάση, όπου αγωνίζονται μεταξύ τους σε τουρνουά ενός γύρου (ένας προς όλους) με βαθμολογία.

Πρωταθλήτριες

Σύνολο τίτλων

Παραπομπές

Πηγές 
 Πρωταθλητές Παίδων Επίσημος ιστότοπος ΕΟΠΕ.
 Πανελλήνιο Πρωτάθλημα Παίδων
 Αήττητος πρωταθλητής ο Εθνικός 
 Αήττητος πρωταθλητής ο Εθνικός
 Ο Έβρος ξαναγεννιέται

Πετοσφαίριση στην Ελλάδα
Πετοσφαίριση
Πρωτάθλημα Ελλάδας πετοσφαίρισης κορασίδων

Το πρωτάθλημα Ελλάδας πετοσφαίρισης κορασίδων, διεξάγεται κάθε χρόνο από την Ελληνική Ομοσπονδία Πετοσφαίρισης. Διεξήχθη για πρώτη φορά τη σαιζόν 1983-1984 με πρωταθλήτρια την Αγία Παρασκευή. Τους περισσότερους τίτλους (6) έχει κατακτήσει η Ε.Α. Λάρισας. Πρωταθλήτρια ομάδα για το 2018 είναι ο Άρης Θεσσαλονίκης.

Τρόπος διεξαγωγής 
Οι ομάδες κορασίδων αγωνίζονται στα πρωταθλήματα των:
Ένωση Σωματείων Πετοσφαίρισης Αθήνας-Ανατολικής Αττικής (ΕΣΠΑΑΑ) 
Ένωση Σωματείων Πετοσφαίρισης Δυτικής Αττικής (ΕΣΠΕΔΑ) 
Ένωση Σωματείων Πετοσφαίρισης Θεσσαλονίκης, (ΕΠΕΣ Θεσσαλονίκης) 
Ένωση Σωματείων Πετοσφαίρισης Θράκης/Ανατολικής Μακεδονίας (ΕΣΠΕ Θράκης/Ανατολικής Μακεδονίας) 
Ένωση Σωματείων Πετοσφαίρισης Μακεδονίας (ΕΣΠΕ Μακεδονίας)
Ένωση Σωματείων Πετοσφαίρισης Δυτικής Ελλάδας (ΕΣΠΕ Δυτικής Ελλάδας) 
Ένωση Σωματείων Πετοσφαίρισης Κεντρικής Ελλάδας (ΕΣΠΕ Κεντρικής Ελλάδας)
Ένωση Σωματείων Πετοσφαίρισης Πελοποννήσου (ΕΣΠΕ Πελοποννήσου) 
Ένωση Σωματείων Πετοσφαίρισης Κρήτης (ΕΣΠΕ Κρήτης)
Ζ’ Περιφέρειας. 

Οι πρωταθλήτριες ή και οι δευτεραθλήτριες ομάδες των ενώσεων αυτών αγωνίζονται μεταξύ τους στη Β' φάση του πρωταθλήματος. Στην προημιτελική φάση συμμετέχουν 16 ομάδες σε 4 ομίλους. Στους ομίλους Α και Β καθώς και στους ομίλους Γ και Δ, οι ομάδες θα τοποθετηθούν με κλήρωση, με τον περιορισμό ότι στις περιπτώσεις που προκρίνεται ο 1ος και 2ος από την ίδια Ένωση δεν θα τοποθετούνται στον ίδιο όμιλο. Σε κάθε έναν από τους τέσσερις ομίλους θα διεξαχθεί τουρνουά ενός γύρου (ένας προς όλους) με βαθμολογία και θα προκριθούν στην ημιτελική Φάση οι ομάδες που θα καταλάβουν την 1η και 2η θέση σε κάθε όμιλο. Οι οκτώ ομάδες που προκρίνονται από την προημιτελική φάση σχηματίζουν 4 ζευγάρια. Οι νικητές των αγώνων από κάθε ζευγάρι προκρίνονται στην τελική φάση, όπου αγωνίζονται μεταξύ τους σε τουρνουά ενός γύρου (ένας προς όλους) με βαθμολογία.

Πρωταθλήτριες

Σύνολο τίτλων

Παραπομπές

Πηγές 
Πρωταθλητές Κορασίδων Επίσημος ιστότοπος ΕΟΠΕ
Πανελλήνιο Πρωτάθλημα Κορασίδων 2012-Τελικοί 

Πετοσφαίριση στην Ελλάδα
Πετοσφαίριση
Όνειρο στο κύμα

Το «Όνειρο στο κύμα», που ανήκει στα διηγήματα της Αγάπης (Ανθός του γυαλιού, o έρωτας στα χιόνια, Έρως- Ήρως, η νοσταλγός) είναι διήγημα του Αλέξανδρου Παπαδιαμάντη της δεύτερης περιόδου (1899-1910) δηλαδή της μη ηθογραφικής περιόδου που χαρακτηρίζεται από κριτικότερη ρεαλιστική ματιά.

Σύνοψη
Το Όνειρο στο κύμα στηρίζεται πάνω σε μια σειρά αντιθέσεις. Βασικότερη είναι αυτή της αντίθεσης του «τότε» με το «τώρα». Το «τότε» συνδέεται με την εφηβεία, την ελευθερία, την ευτυχία, την ανεμελιά, την κυριαρχία, την αγραμματοσύνη, τη φύση , το όνειρο, ενώ το «τώρα» με την ωριμότητα, τη δυστυχία, την καταπίεση, την εργασία, τον περιορισμό, τα γράμματα, το αστικό περιβάλλον, την πραγματικότητα.

Παραπομπές

Εξωτερικοί σύνδεσμοι
Όνειρο στο κύμα (το πλήρες κείμενο)
Ανάλυση

Διηγήματα του Αλέξανδρου Παπαδιαμάντη
Ο
Μπούτρος Γκάλι

Ο Μπούτρος Γκάλι (1846 - 21 Φεβρουαρίου 1910) ήταν Αιγύπτιος πολιτικός, πρωθυπουργός της Αιγύπτου την περίοδο 1908 - 1910.

Βιογραφικά στοιχεία 
Τον Νοέμβριο του 1908 διορίστηκε πρωθυπουργός, θέση στην οποία παρέμεινε μέχρι και την ημερομηνία θανάτου του στις 21 Φεβρουαρίου 1910. Μια ημέρα νωρίτερα είχε δεχθεί δολοφονική επίθεση από έναν νεαρό φαρμακοποιό, από τα τραύματα της οποίας τελικώς υπέκυψε. Μετά την δολοφονία του η πολιτική ζωή της Αιγύπτου εισήλθε σε έναν νέο κύκλο αίματος καθώς ακολούθησαν και άλλες δολοφονίες πολιτικών προσώπων.

Εγγονός του είναι ο Μπούτρος Μπούτρος - Γκάλι.

Παραπομπές 

Αιγύπτιοι πολιτικοί
Αποδέκτες του Τάγματος του Σωτήρος
Γιουσέφ Μπούτρος - Γκάλι

Ο Γιουσέφ Μπούτρος - Γκάλι (بطرس بطرس غالي), (1952) είναι Αιγύπτιος πολιτικός που την περίοδο 2004 - 2011 διετέλεσε υπουργός οικονομικών.

Βιογραφικά στοιχεία 

Γεννήθηκε στο Κάιρο και είναι ανιψιός του Μπούτρος Μπούτρος - Γκάλι. Σπούδασε οικονομικά στο πανεπιστήμιο του Καΐρου. Το 2004 διορίστηκε υπουργός οικονομικών, θέση στην οποία παρέμεινε μέχρι το 2011. Το ίδιο έτος αυτοεξορίστηκε στο Λονδίνο, όπου και κατοικεί.

Έχει κατηγορηθεί για διάφορες υποθέσεις διαφθοράς. Μετά την φυγή του στο εξωτερικό καταδικάστηκε ερήμην σε τριάντα χρόνια φυλάκιση. Τον Απρίλιο του 2014 συνελήφθη στο Παρίσι αλλά αφέθηκε ελεύθερος λίγες ώρες αργότερα καθώς η Αγγλία τον έχει αναγνωρίσει ως πολιτικό πρόσφυγα.

Ήταν παντρεμένος και έχει παιδιά.

Πηγές

Αιγύπτιοι πολιτικοί
Καλλιόπη Μπουρδάρα (βουλευτής ΠΑΣΟΚ)

Το άρθρο αναφέρεται στην βουλευτή του ΠΑΣΟΚ. Για την υπουργό της ΝΔ, δείτε Κέλλυ Μπουρδάρα.

Η Καλλιόπη Μπουρδάρα του Γεωργίου (Αθήνα, 1935 - 1η Δεκεμβρίου 1996) ήταν Ελληνίδα κοινωνιολόγος και πολιτικός που χρημάτισε βουλευτής του ΠΑΣΟΚ την περίοδο 1985-89.

Βιογραφικά στοιχεία 
Σπούδασε Νομικά, Κοινωνιολογία και Ψυχολογία στο Πανεπιστήμιο των Αθηνών και εν συνεχεία έκανε μεταπτυχιακές σπουδές στις ΗΠΑ. Μετά απέκτησε διδακτορικό τίτλο από το London School of Economics. 

Κατά την παραμονή της στο Ηνωμένο Βασίλειο οργανώθηκε στο ΠΑΚ. Αργότερα αποτέλεσε ιδρυτικό μέλος της ΕΓΕ, στο Δ. Σ. της οποίας παρέμεινε έως το θάνατό της (1996). 

Εξελέγη βουλευτής στην εκλογική περιφέρεια της Α΄ Αθηνών με το ΠΑΣΟΚ στις εκλογές που διεξήχθησαν τον Ιούνιο του 1985. Από το 1982 και επί τριετία ήταν πρόεδρος του Εθνικού Οργανισμού Πρόνοιας.

Η Καλλιόπη Μπουρδάρα πέθανε έπειτα από πολύμηνη ασθένεια και κηδεύτηκε στο Πρώτο Νεκροταφείο Αθηνών στις 3 Δεκεμβρίου 1996. Είχε με μία κόρη.

Παραπομπές

Εξωτερικοί σύνδεσμοι 
 ΓΥΝΑΙΚΕΣ ΣΤΗΝ ΕΛΛΗΝΙΚΗ ΒΟΥΛΗ 1952 ~ 2000 , σελ. 36, , ανάκτηση 23-4-2013.

Έλληνες κοινωνιολόγοι
Βουλευτές Α' Αθηνών
Βουλευτές εκλεγμένοι με το ΠΑΣΟΚ
Μέλη του Πανελλήνιου Απελευθερωτικού Κινήματος
Ιωάννης Κατσαδήμας

Ο Ιωάννης Κατσαδήμας (Άρτα, 1910 - Αθήνα, 11 Νοεμβρίου 2011) ήταν Έλληνας αξιωματικός του στρατού ξηράς και προερχόταν από το όπλο του Ιππικού-Τεθωρακισμένων. Έλαβε μέρος σε πολλές μάχες του Ελληνικού Στρατού και χρημάτισε υπουργός στις κυβερνήσεις του Κωνσταντίνου Καραμανλή μετά το 1974 και υπουργός Δημοσίας Τάξεως το 1981.

Εισήλθε στη Σχολή Ευελπίδων το 1928 και αποφοίτησε το 1932. Πήρε μέρος στον ελληνο-ιταλικό πόλεμο. Την περίοδο της κατοχής ανέπτυξε αντιστασιακή δράση αφού προσχώρησε στον ΕΔΕΣ, αρχικά ως μέλος ομάδας που αναλάμβανε να κάνει σαμποτάζ και στη συνέχεια ως διοικητής τάγματος του 3/40 Συντάγματος. Τον Αύγουστο του 1944 έλαβε μέρος στη μάχη της Μενίνας εναντίον των Γερμανών.

Την περίοδο πριν από τη δικτατορία είχε ανέλθει στο βαθμό του αντιστράτηγου και ήταν διοικητής της 1ης Στρατιάς στη Λάρισα, ενώ νωρίτερα από την 1η Στρατιά διετέλεσε διοικητής της Σχολής Εθνικής Άμυνας της 11 Π.Μ. της τεθωρακισμένης Μεραρχίας και του Γ΄ Σώματος Στρατού. Έλαβε μέρος στο ανώτατο στρατιωτικό συμβούλιο της 20ης Απριλίου 1967, δεν κλήθηκε όμως στην παράτυπη σύσκεψη αντιστράτηγων που συγκάλεσε διακριτικά το ίδιο απόγευμα ο αρχηγός του Γενικού Επιτελείου Στρατού Γρηγόρης Σπαντιδάκης, όπου εξετάστηκε το να επέμβει ο στρατός τα ξημερώματα της Μεγάλης Τρίτης, 25 Απριλίου και το ενδεχόμενο έγκρισης από το Βασιλιά Κωνσταντίνο. Το ίδιο βράδυ, όταν τελικά εκδηλώθηκε το πραξικόπημα των συνταγματαρχών, συνελήφθη και οδηγήθηκε στο Πεντάγωνο. Αρνήθηκε να συνεργαστεί με το νέο καθεστώς και αποστρατεύτηκε.

Έπειτα από τη Μεταπολίτευση ανέλαβε υφυπουργός Εθνικής Άμυνας στην κυβέρνηση εθνικής ενότητας και στην εκλεγμένη κυβέρνηση του Καραμανλή από τις 28 Αυγούστου 1974 ως τις 10 Σεπτεμβρίου 1976.  Χρημάτισε επίσης υφυπουργός Εθνικής Άμυνας στην κυβέρνηση Καραμανλή από τις 28 Νοεμβρίου 1977 ως τις 10 Μαΐου 1980 και υπηρεσιακός υπουργός Δημοσίας Τάξεως στην κυβέρνηση του Γεωργίου Ράλλη από τις 17 Σεπτεμβρίου ως τις 21 Οκτωβρίου 1981.

Πέθανε σε ηλικία 101 ετών το Νοέμβριο του 2011 στην Αθήνα και κηδεύτηκε με δημόσια δαπάνη στη συνοικία Παπάγου.

Παραπομπές 

Έλληνες αξιωματικοί του ιππικού
Μέλη του ΕΔΕΣ
Μέλη των Εθνικών Ομάδων Ελλήνων Ανταρτών
Έλληνες υπουργοί Δημοσίας Τάξεως
Έλληνες υφυπουργοί Εθνικής Άμυνας
Υπεραιωνόβιοι
Έλληνες αξιωματικοί των τεθωρακισμένων
Ρακούν

Ρακούν είναι η κοινή ονομασία του γένους Προκύων, Σαρκοφάγων Θηλαστικών της οικογένειας των Προκυνιδών. Το τυπικό ρακούν της Βόρειας Αμερικής (Προκύων ο πλύντης) είναι ρωμαλέο ζώο, με κοντά πόδια, φουντωτή ουρά, μυτερό ρύγχος και μικρά όρθια αυτιά. Έχει μήκος 75-90 εκ., συμπεριλαμβανομένης και της ουράς 25 εκ., και βάρος περίπου 10 κιλά.

Το πυκνό και αδρό τρίχωμά του είναι μολυβί ή μαύρο με καφετιές αποχρώσεις. Πολύ χαρακτηριστική είναι η μαύρη «μάσκα» στην περιοχή των ματιών και η ραβδωτή ουρά που φέρει 5-10 μαύρους δακτυλίους. Τα μικροσκοπικά πόδια, προπαντός αυτά των μπροστινών άκρων, μοιάζουν με λεπτά ανθρώπινα χέρια. 

Ζει κυρίως σε δάση κοντά στο νερό, αλλά συμβιώνει ικανοποιητικά και με τον άνθρωπο, φτάνοντας μάλιστα κοντά σε μεγάλες πόλεις. Η εξάπλωσή του, εκτός από τις Η.Π.Α. επεκτείνεται μέχρι και την Νότια Αμερική. Είναι νυκτόβιο και παμφάγο, τρεφόμενο με μικρόσωμα ζώα, καρπούς κλπ. Αναρριχάται με ευκολία και συνήθως κρύβεται σε κουφάλες δέντρων. Όταν κάνει πολύ κρύο, κοιμάται για μεγάλα χρονικά διαστήματα, αλλά δεν πέφτει σε γνήσια χειμερία νάρκη. Το θηλυκό γεννά συνήθως 3-4 νεογνά μετά από κύηση 60-73 ημερών.

Πολυπράγμον, μεθοδικό και έξυπνο, το ρακούν είναι αξιαγάπητο κατοικίδιο κατά τα πρώτα χρόνια της ζωής του, ενώ όσο μεγαλώνει γίνεται νευρικό και οξύθυμο. Λόγω της ιδιαίτερης αδυναμίας του για αυγά, νεοσσούς, καλαμπόκι και πεπόνια, προκαλεί καταστροφές στην γεωργία και την ορνιθοτροφία. Κυνηγιέται τόσο για την γούνα του όσο και για την σάρκα του. Όταν δέχεται επίθεση, το ρακούν αγωνίζεται με όλες του τις δυνάμεις.

Τόσο η επιστημονική ονομασία του τυπικού ρακούν (Π. ο πλύντης / P. lotor) όσο και η γαλλική κοινή του ονομασία (Raton laveur) επισημαίνουν την συνήθεια των ζώων αυτών να «πλένουν» την τροφή τους στο νερό, όταν είναι αιχμάλωτα. Στη φύση ωστόσο τα άγρια ρακούν ποτέ δεν «πλένουν» την τροφή τους. Η παρερμηνεία αυτή δημιουργήθηκε εξαιτίας της ιδιότυπης συμπεριφοράς τους. Συγκεκριμένα στη μεν στεριά, απλώς τρίβουν την λεία τους ανάμεσα στα μπροστινά τους πόδια πριν την καταβροχθίσουν ενώ στα αβαθή νερά ανασκαλεύουν τον πυθμένα αναζητώντας κάτι φαγώσιμο. Η δεύτερη αυτή συμπεριφορά επαναλαμβάνεται κατά την αιχμαλωσία μέσα στην ποτίστρα ως αταβιστική συνήθεια χωρίς σκοπό, η οποία δίνει ακριβώς την εντύπωση του «πλυσίματος» της λείας.

Στην Ιαπωνία 
Πριν από τη δεκαετία του `70, το ρακούν ήταν ένα ζώο άγνωστο για τους Ιάπωνες. Μέχρι που κυκλοφόρησε μια παιδική ταινία της Disney η οποία αφηγούνταν την ιστορία ενός αγοριού με το κατοικίδιο ρακούν του. Τα παιδια στην Ιαπωνία ήθελαν κι αυτά ένα κατοικίδιο ρακούν, κι έτσι ήρθαν και πωλήθηκαν από τις ΗΠΑ πλήθη ρακούν. Στο τέλος, όμως, της ταινίας το αγορι απελευθερώνει το ρακούν στη φύση. Τα παιδια έπραξαν το ίδιο, και τα ζώα προσαρμόστηκαν εύκολα.Σήμερα τα ρακούν αποτελούν ένα πρόβλημα στην Ιαπωνία.

Προκυνίδες
Σαρκοφάγα ζώα
Θηλαστικά της Βόρειας Αμερικής
Θηλαστικά της Κεντρικής Αμερικής
Πτωματοφάγα ζώα
Κωνσταντίνος Φρόντζος

Ο Κωνσταντίνος Φρόντζος (Πυρσόγιαννη Ιωαννίνων, 1904-Ιωάννινα, 24 Δεκεμβρίου 1986) ήταν Έλληνας δικηγόρος και πολιτικός από την Ήπειρο. Διετέλεσε βουλευτής και δήμαρχος Ιωαννίνων.

Βιογραφία 
Ολοκλήρωσε τη δευτεροβάθμια εκπαίδευση στη Φλώρινα. Σπούδασε Νομικά στο πανεπιστήμιο των Αθηνών  (πτυχιούχος το 1930) και εξάσκησε το επάγγελμα του δικηγόρου στα Γιάννενα. Κατήλθε στον πολιτικό στίβο το 1931 με το Κόμμα των Φιλελευθέρων. Στις εκλογές του 1946 πήρε 620 ψήφους και δεν κατάφερε να εκλεγεί. Εξελέγη για πρώτη φορά βουλευτής στις εκλογές του 1956 με την ΕΡΕ με 3.135 ψήφους. Ο Φρόντζος επανεξελέγη το 1958 με την ΕΡΕ και στις εκλογές του 1961 με το ίδιο κόμμα με 8.713 σταυρούς.

Εξελέγη δήμαρχος Ιωαννίνων στις δημοτικές εκλογές που διεξήχθησαν το 1978 και υπηρέτησε ως τις 30 Ιανουαρίου 1980, οπότε παραιτήθηκε για λόγους υγείας. Χρημάτισε πρόεδρος του τμήματος Ιωαννίνων του Ελληνικού Ερυθρού Σταυρού και από το 1955 ως το θάνατό του ήταν πρόεδρος της Εταιρείας Ηπειρωτικών Μελετών.

Πέθανε την παραμονή των Χριστουγέννων του 1986.

Εκτός από την πολιτική του δράση, ήταν επίσης συλλέκτης και ασχολήθηκε με τη λαογραφία. To όνομά του δόθηκε στο Λαογραφικό Μουσείο Ηπειρωτικής Λαϊκής Τέχνης.

Παραπομπές 

Δήμαρχοι Ιωαννίνων
Βουλευτές Ιωαννίνων
Έλληνες δικηγόροι
Βουλευτές εκλεγμένοι με το κόμμα των Φιλελευθέρων
Διονύσης Χατζηδάκης

Ο Διονύσης Χατζηδάκης είναι Έλληνας πολιτικός και βουλευτής.

Βιογραφία 
Γεννήθηκε στα Χανιά. Το 1965 εισάγεται κατόπιν εξετάσεων στη Σχολή Ναυτικών Δοκίμων. Ακολουθούν 27 χρόνια σταδιοδρομίας στο Πολεμικό Ναυτικό. Ήταν κυβερνήτης τριών πολεμικών πλοίων (της Ναρκοθέτιδος Αμβρακία, του Αρματαγωγού Ικαρία και Αντιτορπιλικού Αετός) και υπασπιστής δύο υπουργών Εθνικής Αμύνης (των Τζαννή Τζαννετάκη και Ιωάννη Βαρβιτσιώτη).

Από το 1991 ως το 1994 διετέλεσε Ναυτικός Ακόλουθος της Ελλάδας στο Παρίσι, όπου συμμετείχε στην επαναδιαπραγμάτευση των Μιράζ, στους χειρισμούς για την παραμονή των Κυανόκρανων του Ο.Η.Ε. στην Κύπρο και στις διαπραγματεύσεις για την εγκατάσταση βλημάτων Εxocet στην Κύπρο.

Είναι αθλητής του στίβου (400 μέτρα με εμπόδια), ρέκορντμαν και πανελληνιονίκης.

Είναι νυμφευμένος με τη Λένα Χατζηδάκη και έχει μια κόρη, τη Χριστιάνα Χατζηδάκη.

Πολιτική σταδιοδρομία 
Από τον Μάιο του 1994 και για εννιά έτη διετέλεσε γενικός διευθυντής του πολιτικού γραφείου του πρώην πρωθυπουργού και επιτίμου προέδρου της Ν.Δ., Κωνσταντίνου Μητσοτάκη.

Το 1998 κατέρχεται ως υποψήφιος δήμαρχος Παλαιού Φαλήρου και με ποσοστό 48% αναλαμβάνει επικεφαλής της μείζονος αντιπολίτευσης. Στις δημοτικές εκλογές του 2002 εκλέχθηκε δήμαρχος στο δεύτερο γύρο, με ποσοστό που άγγιξε το 55%. Τον Φεβρουάριο του 2003 εκλέγεται στο Διοικητικό Συμβούλιο της Π.Ε.Δ.Α (τέως Τ.Ε.Δ.Κ.Ν.Α.), θέση στην οποία επανεκλέχθηκε το 2007 και το 2011.

Στις δημοτικές εκλογές του 2006 εκλέχθηκε δήμαρχος, από τον πρώτο γύρο, με ποσοστό 52%. Στις δημοτικές εκλογές του 2010 επανεκλέχθηκε δήμαρχος, από τον πρώτο γύρο με ποσοστό 61,5%, πετυχαίνοντας ένα από τα υψηλότερα ποσοστά πανελλαδικά.

Τον Δεκέμβριο του 2012 επιλέχθηκε μεταξύ 350 Ευρωπαίων αιρετών και αξιωματούχων για την αυτοδιοικητική του πορεία μέσα στους 6 καλύτερους αυτοδιοικητικούς και του απενεμήθη ο τίτλος LOCAL LEADER OF THE YEAR από την Eπιτροπή Περειφερειών της Ε.Ε.

Στις δημοτικές εκλογές του 2014 επανεκλέχθηκε δήμαρχος, από τον πρώτο γύρο με ποσοστό 65,84%, πετυχαίνοντας ένα από τα υψηλότερα ποσοστά πανελλαδικά.

Στις βουλευτικές εκλογές του 2019 ήταν υποψήφιος με τη Νέα Δημοκρατία στην περιφέρεια Β3' Νότιου Τομέα Αθηνών και εξελέγη με 39.423 ψήφους.

Παραπομπές 

Δήμαρχοι Παλαιού Φαλήρου
Βουλευτές εκλεγμένοι με τη Νέα Δημοκρατία
Βουλευτές Β3' Νότιου Τομέα Αθηνών
Suruga Bank Championship

Το Suruga Bank Championship () , ισπανικά: Copa Suruga Bank) είναι ένας ετήσιος διηπειρωτικός ποδοσφαιρικός αγώνας ανάμεσα στις νικήτριες ομάδες του Λιγκ Καπ Ιαπωνίας και του Κόπα Σουδαμερικάνα.

Ιστορία 
Η διοργάνωση ξεκίνησε το 2008 και ήταν μια ιδέα της Ιαπωνικής Ποδοσφαιρικής Ομοσπονδίας και της Ποδοσφαιρικής Συνομοσπονδίας Νοτίου Αμερικής. Το πρωτάθλημα διοργανώνεται ετησίως από την Ιαπωνική Ποδοσφαιρική Ομοσπονδία και χορηγός είναι η ιαπωνική Suruga Bank, από την οποία πήρε και την ονομασία του. Ο αγώνας διεξάγεται στην έδρα της νικήτριας ομάδας του Λιγκ Καπ Ιαπωνίας. Από το 2019 η επίσημη ονομασία της διοργάνωσης άλλαξε σε "Copa_Sudamericana_Championship J. League YBC Levain Cup / CONMEBOL Sudamericana Championship Final" από τις επίσημες ονομασίες των δύο ομοσπονδιών που την συνδιοργανώνουν.

Στις δύο πρώτες διοργανώσεις (2008-2009) νικητές αναδείχτηκαν οι σύλλογοι της Νότιας Αμερικής (Αρσενάλ Σαραντί και Ιντερνασιονάλ) ενώ στις επόμενες τρεις (2010-2012) το τρόπαιο κατέληξε στις ομάδες της Ιαπωνίας που επικράτησαν κατά τη διαδικασία των πέναλτι και αφού είχε προηγηθεί ισοπαλία με το ίδιο σκορ (2-2) στην κανονική διάρκεια και την παράταση. Το 2013 η ιαπωνική Κασίμα Άντλερς έγινε η πρώτη ομάδα με δύο κατακτήσεις.

Οι τελικοί

Στατιστικά

Ανά σύλλογο

Ανά χώρα

Παραπομπές

Εξωτερικοί σύνδεσμοι 

 Η επίσημη ιστοσελίδα της J. League (Ιαπωνικά)
 Η επίσημη ιστοσελίδα της Ιαπωνικής Ποδοσφαιρικής Ομοσπονδίας (Ιαπωνικά)
 Η επίσημη ιστοσελίδα της Ποδοσφαιρικής Συνομοσπονδίας Νοτίου Αμερικής(Αγγλικά)
 Η επίσημη ιστοσελίδα της Suruga Bank (Ιαπωνικά)

Διεθνείς διασυλλογικές διοργανώσεις ποδοσφαίρου
Ποδόσφαιρο στην Ιαπωνία
Ποδόσφαιρο στη Νότια Αμερική
Αρχαία Ελάτρεια

Η Αρχαία Ελάτρεια ή Ελάτεια, είναι αρχαία πόλη των Κλασσικών και των Ελληνιστικών χρόνων, δηλαδή των χρόνων μετά το θάνατο του Μεγάλου Αλεξάνδρου, στό Νομό Πρέβεζας. Ιδρύθηκε τον 4ο αιώνα π.Χ. Κατά την επικρατούσα άποψη των αρχαιολόγων, η Ελάτρεια είναι μία από τις τέσσερις αποικίες των Ηλείων στο Νομό Πρέβεζας, που χτίστηκαν τον 4ο αιώνα π.Χ. Αυτές οι πόλεις ήταν το Αρχαίο Βουχέτιον (Ακρόπολη των Ρωγών, Νέα Κερασούντα, Δήμος Ζηρού Πρέβεζας), η Αρχαία Ελάτρεια (Παλαιορόφορο, παλαιός Ωρωπός, Δήμος Πρέβεζας), οι Αρχαίες Βατίες (Ακρόπολη Βατίες, Ριζοβούνι, Δήμος Ζηρού), και η Αρχαία Πανδοσία (Ακρόπολη Πανδοσία, Καστρί Δήμος Πάργας). Τα ερείπια της Αρχαίας Ελάτρειας βρίσκονται στο χώρο της ακατοίκητης πλέον κοινότητας Παλαιός Ωρωπός ή Παλαιορόφορο, του σημερινού Δήμου Πρέβεζας. Τα σπίτια του Παλαιορόφορου αποτελούν σήμερα ένα γραφικό απέραντο ερειπιώνα, που έχει μόνο φωτογραφικό, και ιστορικό ενδιαφέρον. Ο Παλαιός Ωρωπός μαζί με το Πολύβρυσο (Σέσοβο) και το Τρίκαστρο Πρέβεζας (Γόρανα, ή Αγόρανα) συνενώθηκαν την εποχή της δικτατορίας και απετέλεσαν την νέα κοινότητα Ωρωπού η ο οποία μεταφέρθηκε κοντά στην Εθνική οδό Πρέβεζας-Λούρου.

Αρχαιολογικές μελέτες και ανασκαφές
Επίσημες αρχαιολογικές ανασκαφές στην Ελάτρεια δεν είναι γνωστές από δημοσίευση μέχρι το έτος 2008. Όμως, από αναφορές των κατοίκων του Ωρωπού, είναι γνωστό ότι την εποχή 1963-1968 πραγματοποίησε αρκετές επισκέψεις εδώ ο καθηγητής αρχαιολογίας Σωτήριος Δάκαρης και πραγματοποίησε με συνεργεία κατοίκων καθαρισμούς, τοπογραφικές μετρήσεις, και κάποιες μικρές επιφανειακές ανασκαφές. Σε μια από τις επισκέψεις του αυτές συνοδευόταν από τον τοπογράφο Λαγοδήμο και από τον ερασιτέχνη αρχαιολόγο και ιστοριοδίφη Κώστα Μουσελίμη, δάσκαλο από τη Θεσπρωτία, γνωστό από την ανακάλυψη του Αρχαίου Νεκρομαντείο του Αχέροντα.

Παραπομπές

Ε
Αρχαία Ήπειρος
Ζέκα

Ο Ζοζέ Κάρλος Γκονσάλβες Ροντρίγκες (José Carlos Gonçalves Rodrigues, Λισαβόνα, 31 Αυγούστου 1988), περισσότερο γνωστός ως Ζέκα, είναι Ελληνοπορτογάλος επαγγελματίας ποδοσφαιριστής που αγωνίζεται ως μέσος στην Κοπεγχάγη και την Εθνική Ελλάδος.

Συλλογική καριέρα

Πρώιμα βήματα 
Άρχισε το άθλημα σε ηλικία 10 ετών από τις ακαδημίες της Κάσα Πία και στα 19 του προωθήθηκε στην α' ομάδα. Την πρώτη του χρονιά κατέκτησε το τοπικό πρωτάθλημα Λισαβόνας, ενώ τη μεθεπόμενη το αντίστοιχο του 5ου ομίλου της Δ' κατηγορίας Πορτογαλίας και την άνοδο στη Γ'.

Βιτόρια ντε Σετούμπαλ
Αμέσως έπειτα μετακινήθηκε στο υψηλότερο ποδοσφαιρικό επίπεδο της χώρας, συμφωνώντας με τη Βιτόρια ντε Σετούμπαλ. Κατά τη διάρκεια της μοναδικής του περιόδου με εκείνη πραγματοποίησε 26 συμμετοχές στο πρωτάθλημα, τις μισές ως βασικός και αγωνιζόμενος 1.603 λεπτά συνολικά, με τον σύλλογο να εξασφαλίζει άνετα την παραμονή του από τη 12η θέση της τελικής κατάταξης.

Παναθηναϊκός 
Στις 29 Ιουλίου 2011 και με τη Σετούμπαλ να εισπράττει 380 χιλιάδες ευρώ, υπέγραψε συμβόλαιο 4ετούς διάρκειας στον Παναθηναϊκό, αποτελώντας προσωπική επιλογή του προπονητή Ζεσουάλδο Φερέιρα που είχε άποψη για την αξία του παίκτη από την κοινή πατρίδα τους. Μετά την αποχώρηση του Λουκά Βύντρα, ανέλαβε καθήκοντα πρώτου αρχηγού στην ομάδα, ενώ έναν χρόνο πριν τη λήξη του συμβολαίου του, αυτό επεκτάθηκε έως το 2017 με ετήσιες απολαβές άνω των 300 χιλιάδων. Ο Ζέκα σε διάστημα τριών αγωνιστικών περιόδων με τον Παναθηναϊκό, αναδείχθηκε δευτεραθλητής τρεις φορές (2011-12, 2013-14 και 2014-15) και κυπελλούχος Ελλάδας 2013-14. Συνολικά με τον Παναθηναϊκό σε όλες τις διοργανώσεις μέτρησε 248 εμφανίσεις με 7 γκολ και 23 ασίστ.

Κοπεγχάγη 
Το καλοκαίρι του 2017 ανακοινώθηκε η μεταγραφή του στην Κοπεγχάγη.

Διεθνής καριέρα 
Τον Μάρτιο του 2017 ο τεχνικός της εθνικής Ελλάδας Μίχαελ Σκίμπε κάλεσε τον Ζέκα στην αποστολή της ομάδας. Είναι ο δεύτερος ξένος που αγωνίζεται στην ελληνική εθνική ομάδα μετά τον επίσης Πορτογάλο Ντανιέλ Μπατίστα, ο οποίος είχε αρκετά χρόνια παρουσίας στην ΑΕΚ και τον Ολυμπιακό. Έκανε το ντεμπούτο του στις 25 Μαρτίου 2017, σε αγώνα της απέναντι στο Βέλγιο που ήρθε ισόπαλο 1-1, μπαίνοντας ως αλλαγή. Πέτυχε το πρώτο του γκολ με την εθνική στις 3 Σεπτεμβρίου 2017, κόντρα στο Βέλγιο.

Παραπομπές

Εξωτερικοί σύνδεσμοι 

 Στατιστικά και προφίλ στο http://www.footballzz.co.uk
 Στατιστικά στο http://www.foradejogo.net
 προφίλ στο soccerway.com

Πορτογάλοι ποδοσφαιριστές
Έλληνες ποδοσφαιριστές
Ποδοσφαιριστές Εθνικής Ελλάδος
Μέσοι ποδοσφαιριστές
Ποδοσφαιριστές Βιτόρια Σετούμπαλ
Ποδοσφαιριστές Πριμέιρα Λίγκα
Ποδοσφαιριστές Παναθηναϊκού
Ποδοσφαιριστές Σούπερ Λιγκ Ελλάδας
Ποδοσφαιριστές ΦΚ Κοπεγχάγη
Ποδοσφαιριστές Σουπερλίγκα Δανίας
Έλληνες ποδοσφαιριστές στο εξωτερικό
Πολιτογραφημένοι πολίτες της Ελλάδας
Έλληνες πορτογαλικής καταγωγής
Πορτογάλοι με καταγωγή από το Πράσινο Ακρωτήριο
Ξένοι ποδοσφαιριστές στη Δανία
Παναγιώτης Σπυρόπουλος

Ο Παναγιώτης Σπυρόπουλος (Αθήνα, 21 Αυγούστου 1992) είναι Έλληνας ποδοσφαιριστής, ο οποίος αγωνίζεται ως δεξιός ακραίος αμυντικός για την Γ.Σ. Δόξα Δράμας.

Καριέρα

Τα πρώτα βήματα
Ξεκίνησε την καριέρα του στην Δ' εθνική με τον Αήττητο Σπάτων, από εκεί, ο Πανιώνιος τον πήρε τον Ιούλιο του 2010 και τον ενέταξε στην ομάδα Κ-20 του συλλόγου. Το 2011 εντάχθηκε στη Νίκη Βόλου, ομάδα της Γ' Εθνικής, δανεικός από τον Πανιώνιο.

Πανιώνιος
Στις 27 Αυγούστου 2012 πραγματοποίησε το ντεμπούτο του στην Α' κατηγορία στον νικητήριο αγώνα ενάντια στον Άρη για την πρώτη αγωνιστική του πρωταθλήματος, ένας αγώνας που και οι δύο ομάδες χρησιμοποίησαν μόνο Έλληνες παίκτες στις βασικές τους ενδεκάδες για πρώτη φορά σε αγώνα Α' Εθνικής από το 1990.

Παναθηναϊκός
Στις 4 Ιανουαρίου 2013, ο Παναθηναϊκός ανακοίνωσε την υπογραφή του Σπυρόπουλου σε τετραετές συμβόλαιο με ημερομηνία έναρξης τις 4 Ιουλίου 2013, τελικά όμως, στις 31 Ιανουαρίου 2013, εντάχθηκε στον Παναθηναϊκό, μιας και δεν υπολογιζόταν από τον Πανιώνιο. Στις 2 Σεπτεμβρίου 2015 ανακοινώθηκε η λύση της συνεργασίας του με τον Παναθηναϊκό.

Μετέπειτα καριέρα
Στις 10 Σεπτεμβρίου 2015 έγινε γνωστή η συμφωνία του με την Καλλονή, ενώ το καλοκαίρι του 2016 συμφώνησε με τη Λαμία.

Παραπομπές

Εξωτερικοί Σύνδεσμοι

Προφίλ στο soccerway.com
Προφίλ στο transfermarkt.de
Προφίλ στο epae.org 

Έλληνες ποδοσφαιριστές
Αμυντικοί ποδοσφαιριστές
Ποδοσφαιριστές Παναθηναϊκού
Ποδοσφαιριστές Νίκης Βόλου
Ποδοσφαιριστές Πανιωνίου
Ποδοσφαιριστές ΑΕΛ Καλλονής
Ποδοσφαιριστές ΠΑΣ Λαμίας
Βίβιαν Κάμπελ

Ο Βίβιαν Κάμπελ (αγγλ. Vivian Patrick Campbell) είναι Βορειοιρλανδός κιθαρίστας, γνωστός για τη συμμετοχή του στα συγκροτήματα των Dio, Def Leppard και τους αναδημιουργημένους Thin Lizzy.

Βιογραφία
Ο Κάμπελ γεννήθηκε στις 25 Αυγούστου 1962 στο Μπέλφαστ της Βόρειας Ιρλανδίας και μαθήτευσε στο καθολικό σχολείο του Ράθμορ.

Σε ηλικία δώδεκα ετών ξεκίνησε να παίζει κιθάρα και στα δεκαπέντε του εντάχθηκε στο συγκρότημα των Sweet Savage, ηχογραφώντας δύο σινγκλ, το "Take No Prisoners / Killing Time" και μία διασκευή στο "Whiskey in the Jar" των Thin Lizzy. Το τραγούδι "Killing Time" διασκευάστηκε το 1991 από τους Metallica και κυκλοφόρησε στη δεύτερη πλευρά του σινγκλ "The Unforgiven" από το δίσκο "Black Album".

To 1983, ο Κάμπελ αποχώρησε από τους Sweet Savage για ενταχθεί στο νεοσύστατο συγκρότημα του πρώην τραγουδιστή των Rainbow, Ρόνι Τζέιμς Ντίο. Με τους Dio ηχογράφησε το πλατινένιο άλμπουμ "Holy Diver" το 1983 και περιόδευσε μαζί τους σε όλο κόσμο. Ακολούθησαν οι δίσκοι "The Last in Line" (1984), "Sacred Heart" (1985) και το ζωντανά ηχογραφημένο "Intermission" το 1986.

Ο Κάμπελ αποχώρησε από τους Dio λόγω διαφορών που είχε με τον Ντίο πάνω στην αλλαγή του μουσικού ύφους του συγκροτήματος και εντάχθηκε στους Whitesnake αντικαθιστώντας τον Τζον Σάικς. Μαζί τους περιόδευσε σε όλο τον κόσμο για την προώθηση του δίσκου "1987" αλλά μετά το πέρας της περιοδείας, απολύθηκε.

Το 1992 έγινε μέλος των Def Leppard αντικαθιστώντας τον αποθανόντα Στηβ Κλαρκ. Μαζί τους ηχογράφησε τα άλμπουμ "Slang" (1996), "Euphoria" (1999), "X" (2002), "Yeah!" (2006), "Songs from the Sparkle Lounge" (2008) και το ζωντανά ηχογραφημένο "Mirrorball: Live & More" (2011).

To 2005, κυκλοφόρησε το προσωπικό του άλμπουμ "Two Sides of If" και το Μάιο του 2011 επανήλθε με το τραγούδι "Seems So Real".

Στα τέλη του 2009, έγινε μέλος των Thin Lizzy και μέσα στο 2010 περιόδευσαν σε όλο τον κόσμο.

Δισκογραφία

Πηγές

 Vivian Campbell - All Music Guide
 Vivian Campbell's Page - Def Leppard - Tripod
 Vivian Campbell Biography - Full in Bloom Music
 Vivian Campbell - Encyclopaedia Metallum: The Metal Archives

Κιθαρίστες
Ροκ μουσικοί
Μέλη των Dio (συγκρότημα)
Ωοειδές



Περιγραφή
Ως ωοειδές χαρακτηρίζεται το ελλειψοειδές στερεό πού που έχει το χαρακτηρηστικό σχήμα ενός αυγού και είναι το τρισδιάστατο αντίστοιχο ενός οβάλ.

Αλγεβρική μορφή
Τα ελλειψοειδή στο παραμετρικό σύστημα συντεταγμένων

0≤≤(2π)                   
0≤≤(π) 

  οι ημιάξονες

Παραπομπές
commons:file:parametric system of coordinates.pdf

Καμπύλες
Στερεομετρία
Γκρας

Το Γκρας (γαλλ. Grasse), είναι η τέταρτη σε πληθυσμό πόλη της περιφέρειας Αλπ μαριτίμ (Alpes Maritimes), της Γαλλικής Ριβιέρα, στη νότια Γαλλία. Οι κάτοικοι του Γκρας ονομάζονται Γκρασουά (Grassois). Η πόλη βρίσκεται 12 χλμ βόρεια των Καννών. Είναι παγκοσμίως φημισμένη ως η πρωτεύουσα των αρωμάτων, μιας και τα αρωματοποιία της υπάρχουν από τον 17ο αιώνα.

Παραπομπές

Εξωτερικοί σύνδεσμοι 

Πόλεις της Προβηγκίας-Άλπεων-Κυανής Ακτής
Λουκής Λάρας

Ο Λουκής Λάρας είναι μία εκτεταμένη νουβέλα  του Δημήτριου Βικέλα, όπου κυριαρχούν οι χαμηλοί τόνοι, η καλοσύνη, η συναισθηματική ευγένεια, η ήρεμη εγκαρτέρηση, η ανθρωπιά. Aντικατοπτρίζεται έτσι, ο ίδιος ο Λουκής Λάρας, ως κατεξοχήν "αντιηρωική" μορφή των χρόνων του αγώνα, μακριά από την ατμόσφαιρα των πατριωτικών εξάρσεων και των ηρωικών υμνολογιών, καινοτομώντας και ανοίγοντας στην ελληνική πεζογραφία τον δρόμο που θα οδηγούσε στην ηθογραφία.

Ιστορία δημοσιεύσεων
Ο Λουκής Λάρας πρωτοεκδόθηκε σε αυτοτελή έκδοση τον Ιούνιο του 1879, ενώ είχε προηγηθεί η δημοσίευσή του σε συνέχειες στην Εστία στις αρχές του ίδιου έτους. Έως το θάνατο του συγγραφέα (1908) κυκλοφόρησαν άλλες τέσσερις εκδόσεις (1881, 1891, 1892, και 1904)  με γλωσσικές αλλαγές που βασικά αποσκοπούσαν στην απλοποίηση της γλώσσας.

Υπόβαθρο αφηγήματος
Σε ολόκληρο το αφηγηματικό έργο του Βικέλα, γίνεται φανερό πως η φαντασία του λειτουργεί αναπλαστικά, βασιζόμενη πάντα, όμως ομολογεί και ο ίδιος, σε εξωτερικές αφορμές έμπνευσης. Στην περίπτωση του Λουκή Λάρα όχι απλώς την αφορμή αλλά και ολόκληρη την αφηγηματική βάση και το πλαίσιο έδωσε το χειρόγραφο του Λουκά Ζίφου ή Τζίφου, τη συγγραφή του οποίου προκάλεσε ο ίδιος ο Βικέλας παροτρύνοντας τον να γράψει όσα του αφηγόταν προφορικώς.

Παραπομπές

Εξωτερικοί σύνδεσμοι 
Λουκής Λάρας (ολόκληρο το κείμενο)
 

Ελληνικά μυθιστορήματα
Διήγημα
Μυθιστορήματα του 1879
Γιενς Γιόχανσον

Ο Γιενς Γιόχανσον (αγγλ. Jens Ola Johansson) είναι Σουηδός κιμπορντίστας και πιανίστας γνωστός για τη συμμετοχή του στα συγκροτήματα του Yngwie Malmsteen και των Stratovarius.

Βιογραφία
Ο Γιενς Γιόχανσον γεννήθηκε στη Στοκχόλμη της Σουηδίας στις 2 Νοεμβρίου 1963 και πατέρας του είναι ο πιανίστας της τζαζ μουσικής, Γιαν Γιόχανσον.

Στις αρχές της δεκαετίας του '80 έπαιζε με το τζαζ συγκρότημα Slam, όταν του ζητήθηκε να γίνει μέλος των Silver Mountain στους οποίους έπαιζε τύμπανα ο αδελφός του, Άντερς Γιόχανσον. Μαζί τους ηχογράφησε το δίσκο "Shakin' Brains". Την επόμενη χρονιά, έγινε μέλος του συγκροτήματος του Yngwie Malmsteen ηχογραφώντας μαζί του τους δίσκους "Rising Force" (1984), "Marching Out" (1985), "Trilogy" (1986), "Odyssey" (1988) και "Trial By Fire" (1989).

Το 1989, εντάχθηκε στους Dio ηχογραφώντας μαζί τους το δίσκο "Lock Up the Wolves". Το 1992, συνεργάστηκε με τον πρώην ντράμερ των Cream, Τζίντζερ Μπέηκερ για το δίσκο του "Unseen Rain" και την επόμενη χρονιά δημιούργησε μαζί με τον αδελφό του το progressive συγκρότημα The Johansson Brothers, κυκλοφορώντας το ομώνυμο άλμπουμ τους το 1994. Τρία χρόνια αργότερα ακολούθησε το δεύτερο άλμπουμ τους, με τίτλο "Sonic Winter" και με τον Yngwie Malmsteen στην κιθάρα, ενώ το 1999 κυκλοφόρησαν τον τελευταίο δίσκο της συνεργασίας τους με τίτλο "The Last Viking".

Το 1995, είχε ενταχθεί στους Stratovarius των οποίων συνεχίζει να είναι μέλος μέχρι σήμερα. Μαζί, έχουν κυκλοφορήσει τους δίσκους "Episode" (1996), "Visions" (1997), "Destiny" (1998), "Infinite" (2000), "Elements, Pt. 1" (2003), "Elements, Pt. 2" (2003), "Stratovarius" (2005), "Polaris" (2009), "Elysium" (2011) και "Nemesis" (2013).

Στης αρχές της νέας χιλιετίας, δημιούργησε τη δισκογραφική εταιρεία "Heptagon Records", κυκλοφορώντας ηχογραφήσεις του πατέρα του Γιαν Γιόχανσον, δικές του ηχογραφήσεις, του Μάγκνους Ρόσεν, του Μπένι Γιάνσον, κ.α..

Το 2015, έγινε μέλος της σύνθεσης που αναβίωσε τους Rainbow μετά από δεκαοκτώ χρόνια.

Δισκογραφία

Πηγές
 Jens Johansson Home Page
 Allmusic
 Spirit of Metal

Εξωτερικοί σύνδεσμοι 
 Επίσημη ιστοσελίδα της Heptagon Records

Σουηδοί συνθέτες
Σουηδοί πιανίστες
Ροκ μουσικοί
Μέλη των Dio (συγκρότημα)
Λάζαρος Εφραίμογλου

Ο Λάζαρος Εφραίμογλου (30 Ιανουαρίου 1932, Αθήνα – 24 Απριλίου 2013, Νοσοκομείο «Υγεία») ήταν Έλληνας επιχειρηματίας και ο ιδρυτής του Ιδρύματος Μείζονος Ελληνισμού. Υπηρέτησε ως βουλευτής από το 1989 ως το 1993. Σε αναγνώριση της κοινωνικής του προσφοράς τιμήθηκε με πολλά βραβεία και παράσημα.

Βιογραφία 
Γεννήθηκε στην Αθήνα και οι γονείς του κατάγονταν από την Πισιδία της Μικράς Ασίας Σπούδασε Oικονομικά και Kλωστοϋφαντουργικά στο πανεπιστήμιο του Ληντς στο Ηνωμένο Βασίλειο. Tο 1963 εξελέγη στο Δ.Σ. του «Eμπορικού και Bιομηχανικού Eπιμελητηρίου Aθηνών» (ΕΒΕΑ), το 1974 εξελέγη Γενικός Γραμματεύς, το 1977 Aντιπρόεδρος, το 1978 Πρόεδρος. Επανεκλεγόταν από το 1983 έως το 1988. Ίδρυσε την «Kεντρική Ένωση Eπιμελητηρίων Eλλάδος» το 1981 της οποίας διετέλεσε πρόεδρος από το 1981 μέχρι το 1988. Από το 1985 μέχρι το 1988 διετέλεσε αντιπρόεδρος της «Ένωσης Eυρωπαϊκών Eπιμελητηρίων». 

Eξελέγη βουλευτής στην A΄ Aθηνών με τη Νέα Δημοκρατία για πρώτη φορά στις εκλογές του Νοεμβρίου του 1989 και επανεξελέγη στις επόμενες εκλογές του 1990. Κατά τη διάρκεια της βουλευτικής του θητείας διατέλεσε αντιπρόεδρος του Kοινοβουλίου του «Συμβουλίου της Eυρώπης», Aρχηγός της Eλληνικής Aντιπροσωπείας & Mέλος των Eπιτροπών Oικονομικών και Περιβάλλοντος-Περιφερειακής Aνάπτυξης-Tοπικής Aυτοδιοίκησης. 

Με τη λήξη της τελευταίας θητείας του στο Κοινοβούλιο ίδρυσε, σε συνεργασία με την οικογένειά του, το Ίδρυμα Μείζονος Ελληνισμού, όπου διέθεσε την περιουσία του. Σκοπός του ιδρύματος είναι να διασωθούν και να παρουσιαστούν η ιστορία και ο πολιτισμός του Νέου Ελληνισμού.

Ως επιχειρηματίας, συνίδρυσε την «Τράπεζα Εργασίας Α.Ε.» το 1975. Επίσης, ήταν επικεφαλής σε πολλές εμπορικές αποστολές σε πολλά μέρη του κόσμου. Το 1994 ανακηρύχθηκε επίτιμο μέλος του Συμβουλίου της Ευρώπης.
 
Πέθανε στο νοσοκομείο, έπειτα από ανακοπή της καρδιάς και η κηδεία του έγινε στο Α' Νεκροταφείο Αθηνών. Ήταν παντρεμένος με την Ουρανία Κλη και είχε 1 γιο, το Δημήτρη.

Βραβεύσεις και διακρίσεις 
Eπίτιμο Mέλος του Συμβουλίου της Eυρώπης (1994)
Παράσημο Tαξιάρχου του Tάγματος Φοίνικος  (1999)
Mέλος της  Ευρωπαϊκής Ακαδημίας Επιστημών και Τεχνών της Αυστρίας (2006)
Αντεπιστέλλον μέλος της Ρουμανικής Ακαδημίας στον τομέα των Οικονομικών Επιστημών (2008)
Βραβείο Σοφίης (2008)
Mετάλλιο «Tιμής και Eυποιίας» της Πόλεως των Aθηνών, Δήμος Aθηναίων (2001).

Εξωτερικοί σύνδεσμοι 
Βιογραφικό σημείωμα στον ιστότοπο του Ιδρύματος Μείζονος Ελληνισμού

Παραπομπές 

Έλληνες επιχειρηματίες
Βουλευτές Α' Αθηνών
Βουλευτές εκλεγμένοι με τη Νέα Δημοκρατία
Μισουά

Τα μισουά είναι ένα είδος Κινέζικου ζυμαρικού (Νουντλ) από αλεύρι σίτου. Η προέλευση τους είναι από την επαρχία Φουτζιάν της Κίνας. Το κύριο συστατικό τους είναι αλεύρι ενώ τα περισσότερα κινέζικα ζυμαρικά φτιάχνονται από ρύζι ή φασόλια.

παρασκευή 
Η χρόνος παρασκευής των μισουά είναι ελάχιστος, δύο λεπτά σε βραστό νερό είναι αρκετά.

Πολιτισμός 
Τα μισουά μαγειρεύονται συνήθως σε σημαντικές εκδηλώσεις και τρώγονται στην Κίνα καθώς και στο Ταϊβάν, την Μαλαισία, την Ινδονησία την Σιγκαπούρη, το Βιετνάμ, το Μπρουνέι, την Ταϊλάνδη και τις Φιλιππίνες. Τα μισουά συμβολίζουν την μακροζωία και για αυτό σερβίρονται συχνά σε γενέθλια. Συνήθως σερβίρονται με πληθώρα συνοδευτικών υλικών όπως αυγά, στρείδια, εντόσθια χοίρου, μανιτάρια, μοσχαρίσιο κρέας, κρεμμύδι, πράσινα κρεμμυδάκια και ξηροί καρποί. 

Στην Ταϊβάν τα μαγειρεύουν στον ατμό μέχρι να καραμελώσουν και να αποκτήσουν ένα ανοιχτό καφέ χρώμα. Ένα παραδοσιακό ταϊβανέζικο πιάτο για γενέθλια είναι μισουά με χοιρινά παιδάκια. Άλλη μια συνταγή είναι μισουά βραστά μέσα σε ζωμό με στρείδια.

Εξωτερικοί σύνδεσμοι 
Misua page
Photo of a bowl of misua soup

ζυμαρικά
Κινεζική κουζίνα
Δημοτικό Στάδιο Λιβαδειάς

Το Δημοτικό Στάδιο Λιβαδειάς είναι ποδοσφαιρικό γήπεδο στην πόλη της Λιβαδειάς και αποτελεί την έδρα του Λεβαδειακού από την ίδρυση του.

Ιστορία 
Το στάδιο χτίστηκε το 1952. Από τότε χρησιμοποιούταν για τις εντός έδρας αναμετρήσεις του Λεβαδιακού. Το 2005 ο Λεβαδειακός προβιβάστηκε στη Α΄ Εθνική (πλέον Super League) και με τα χρήματα του κέρδισε από την άνοδο του ανακαίνισε το γήπεδό που τότε βρισκόταν σε πολύ κακή κατάσταση. Αναβαθμίστηκαν οι εξέδρες και τοποθετήθηκαν σε όλες πλαστικά καθίσματα, δημιουργήθηκαν νέα δημοσιογραφικά θεωρεία και σουίτες, ενώ προστέθηκαν και προβολείς. Το 2009 πραγματοποιήθηκαν κάποια έργα αναβάθμισης και κατασκευάστηκε ένα μικρό σκέπαστρο πάνω από την κύρια εξέδρα και τις θέσεις VIP. Η χωρητικότητα του γηπέδου είναι 5.915 θέσεις.  

Στις 19 Ιουλίου 2021, στο πλαίσιο του εορτασμού των 200 χρόνων από την Ελληνική Επανάσταση του 1821, το στάδιο μετονομάστηκε σε Δημοτικό Στάδιο Λιβαδειάς "Λάμπρος Κατσώνης".

Εισιτήρια

Εκδηλώσεις - Γεγονότα

Αγώνες Εθνικής Ελλάδος ποδοσφαίρου γυναικών

Τελικοί Κυπέλλων

Παραπομπές

Εξωτερικοί σύνδεσμοι 
 Δημοτικό Στάδιο Λιβαδειάς stadia.gr
 Το στάδιο στην επίσημη ιστοσελίδα του Λεβαδειακού

Λιβαδειας Δημοτικο Σταδιο
Λιβαδειας Δημοτικο Σταδιο
Δημοτικο Σταδιο
Α.Π.Ο. Λεβαδειακός
Στάδια πολλαπλών χρήσεων στην Ελλάδα
Κώστας Περιστερίδης

Ο Κώστας Περιστερίδης (γεν. 5 Ιουλίου 1991, Χανιά) είναι Έλληνας ποδοσφαιριστής, ο οποίος αγωνίζεται ως τερματοφύλακας. Υπήρξε διεθνής με την εθνική Νέων (Κ-19), ενώ έχει κληθεί και στην Ανδρών το 2012.

Σταδιοδρομία

Σε συλλογικό επίπεδο
Σε ηλικία 16 ετών πήγε στην Ολλανδία, όπου μαθήτευσε σε ποδοσφαιρικές ακαδημίες, μεταξύ των οποίων του Άγιαξ και της Φόλενταμ, στην οποία το 2009 υπέγραψε αλλά δεν αγωνίστηκε ποτέ. Την επόμενη περίοδο εντάχθηκε στην Αλμέρε Σίτι, με την οποία τη διετία 2010-2012 έκανε δέκα εμφανίσεις στη δεύτερη κατηγορία της Ολλανδίας.

Την περίοδο 2012-13 εντάχθηκε στον Πανιώνιο, όπου από τις πρώτες αγωνιστικές καθιερώθηκε, αγωνιζόμενος συνολικά 15 φορές. Το διάστημα μεταξύ 2013-2015 βρέθηκε στη γενέτειρά του πόλη των Χανίων, αγωνιζόμενος με τα χρώματα του τοπικού Πλατανιά. Το καλοκαίρι του 2015 ήρθε σε συμφωνία με τον ΠΑΣ Γιάννινα, υπογράφοντας συμβόλαιο διάρκειας ενός έτους, αρχικά ως αναπληρωματικός του Μάρκου Βελλίδη, με την αποχώρηση του τελευταίου όμως τον Ιανουάριο καθιερώθηκε ως βασικός μετρώντας 12 συμμετοχές.

Οι επόμενες 2 χρονιές (2017-19) δεν ήταν και οι καλύτερες για τον Περιστερίδη. Έχοντας πάθει 2 φορές ρίξη χιαστού,δεν μπόρεσε να αγωνιστεί με τον ΠΑΣ Γιάννινα.Την σεζόν 2019-20 αγωνίστηκε μόλις μια φορά.Το καλοκαίρι του 2020 δεν ανανεώθηκε η συνεργασία των δυο πλευρών και έμεινε ελεύθερος.

Στις εθνικές ομάδες
Υπήρξε στέλεχος της εθνικής Νέων (Κ-19) το 2008, έχοντας τρεις συμμετοχές συνολικά. Τον Νοέμβριο του 2012 κλήθηκε από τον τότε προπονητή της εθνικής Ανδρών Φερνάντο Σάντος για τον φιλικό αγώνα με την Ιρλανδία στο Δουβλίνο, χωρίς όμως να αγωνιστεί.

Παραπομπές

Πηγές 
Η καριέρα του Κώστα Περιστερίδη στο soccerway
Το προφίλ του Κώστα Περιστερίδη στο transfermarkt
Το προφίλ του Κώστα Περιστερίδη στη Superleaguegreece.net 

Ποδοσφαιριστές Εθνικής Ελλάδας Κ19
Τερματοφύλακες ποδοσφαιριστές
Ποδοσφαιριστές Αλμέρε Σίτι ΦΚ
Ποδοσφαιριστές ΦΚ Φόλενταμ
Ποδοσφαιριστές Πανιωνίου
Ποδοσφαιριστές Α.Ο. Πλατανιά
Ποδοσφαιριστές Π.Α.Σ. Γιάννινα
Ποδοσφαιριστές Νίκης Βόλου
Ποδοσφαιριστές Σούπερ Λιγκ 2 Ελλάδας
Έλληνες ποδοσφαιριστές
Έλληνες ποδοσφαιριστές στο εξωτερικό
Ποδοσφαιριστές Ίιρστε Ντιβίζι
Ποδοσφαιριστές Σούπερ Λιγκ Ελλάδας
Οράσιο Κάρτες

Ο Οράσιο Μανουέλ Κάρτες Χάρα (ισπ. Horacio Manuel Cartes Jara, 1956-) είναι Παραγουανός επιχειρηματίας και πολιτικός ο οποίος εξελέγη πρόεδρος της Παραγουάης μετά τις εκλογές του Απριλίου του 2013, ενώ θα αναλάβει τα καθήκοντά του στις 15 Αυγούστου 2013.

Ο Κάρτες είναι ιδιοκτήτης 25 επιχειρήσεων που ανήκουν στον όμιλο Grupo Cartes, στον οποίο συμπεριλαμβάνονται εταιρείες επεξεργασίας καπνού, αναψυκτικών και κρέατος, καθώς και τραπεζικές επιχειρήσεις. Είναι, επίσης, πρόεδρος της ποδοσφαιρικής ομάδας Κλουμπ Λιμπερτάδ από το 2001.

Βιογραφία

Επιχειρηματική σταδιοδρομία 
Ο Οράσιο Κάρτες γεννήθηκε στις 5 Ιουλίου 1956 στην Ασουνσιόν της Παραγουάης. Ο πατέρας του ήταν ιδιοκτήτης εταιρείας αρμόδιας για τη διακίνηση των αεροπλάνων Τσέσνα στην Παραγουάη, ενώ ο ίδιος ο Κάρτες σπούδασε αεροναυτική μηχανική στις ΗΠΑ. Στα 19 του έτη, ξεκίνησε μία επιχείρηση ανταλλαγής συναλλάγματος που εξελίχθηκε στη σημερινή τράπεζα Banco Amambay. Στην πορεία δημιούργησε 25 επιχειρήσεις, μεταξύ αυτών και την Tabesa, τη μεγαλύτερη εταιρεία επεξεργασίας καπνού της Παραγουάης .

Ο Κάρτες φυλακίστηκε για επτά μήνες το 1989 με την κατηγορία της απάτης και, στην πορεία, αθωώθηκε από το δικαστήριο.

Το 2000, η αστυνομία δίωξης ναρκωτικών ουσιών κατάσχεσε ένα αεροπλάνο που μετέφερε μαριχουάνα και κοκαΐνη και βρισκόταν στο κτήμα του. Ο Κάρτες ισχυρίστηκε ότι το αεροπλάνο έκανε αναγκαστική προσγείωση στο κτήμα και ότι δεν σχετιζόταν με την εμπορεία ναρκωτικών, καθώς και ότι τάσσεται ενάντια στη νομιμοποίηση των ναρκωτικών.

Το όνομά του εμφανίστηκε σε λίστα με ονόματα που ενεπλάκησαν σε σκάνδαλο με υπεράκτιες εταιρείες σχετικά με μία οικονομική οντότητα που ήταν εγκατεστημένη στις Νήσους Κουκ και σχετιζόταν με την Banco Amambay, ενώ το Wikileaks ανέφερε ότι ο Κάρτες αποτελούσε επίκεντρο έρευνας για υπόθεση ξεπλύματος βρώμικου χρήματος.

Πολιτική σταδιοδρομία 
Μέχρι το 2008, ο Κάρτες δεν ασχολούνταν με την πολιτική, ενώ δεν ήταν καν εγγεγραμμένος ψηφοφόρος. Έγινε μέλος του κεντροδεξιού Κόμματος Κολοράδο το 2009, δηλώνοντας ότι ήθελε να αντιμετωπιστεί η μεταστροφή της Λατινικής Αμερικής προς την αριστερά. Ο Κάρτες μετατράπηκε σε αποτελεσματικό πολιτικό και αντιπροσώπευε μία νέα γενιά πολιτικών που δεν είχε καμία σχέση με την ιστορία του κόμματος, το οποίο είχε στηρίξει την στρατιωτική δικτατορία του Αλφρέδο Στρέσνερ. Η ικανότητά του στα οικονομικά συνέβαλε στην εκλογή του στη θέση του προέδρου της Παραγουάης το 2013.

Σημαντικά σημεία της προεκλογικής του εκστρατείας ήταν η υπόσχεση της αύξησης του ιδιωτικού κεφαλαίου για τις δημόσιες υποδομές, ο εκσυγχρονισμός των δημοσίων επιχειρήσεων, η προσέλκυση ξένων επενδυτών και η δημιουργία θέσεων εργασίας. Στις 21 Απριλίου 2013, ο Οράσιο Κάρτες εξελέγη πρόεδρος της Παραγουάης, συγκεντρώνοντας το 45,8% των ψήφων.

Κατά τη διάρκεια της εκστρατείας του, ο Κάρτες έκανε ορισμένες ομοφοβικές δηλώσεις, καθώς συνέκρινε τους ομοφυλόφιλους με τις μαϊμούδες, ενώ δήλωσε ότι θα πυροβολούσε τον γιο του στους όρχεις εάν μάθαινε ότι ήταν ομοφυλόφιλος.

Παραπομπές 

Πρόεδροι της Παραγουάης
Ο βαφτιστικός (ταινία)

Για την οπερέτα, δείτε Ο Βαφτιστικός
Ο βαφτιστικός είναι μια κινηματογραφική ταινία παραγωγής του 1952, μεταφορά της ομώνυμης πασίγνωστης οπερέτας του Θεόφραστου Σακελλαρίδη, σε σκηνοθεσία Μαρίας Πλυτά.

Υπόθεση
Κατά την περίοδο των Βαλκανικών Πολέμων, η Βιβίκα Ζαχαρούλη, απαυδισμένη από τα καμώματα του γυναικά άνδρα της, που τώρα βρίσκεται στο μέτωπο, υποδέχεται στην Αθήνα τον βαφτισιμιό του, που έρχεται να μείνει σπίτι τους. Αγνοεί όμως ότι ο βαφτισιμιός δεν είναι ο πραγματικός αλλά κάποιος άλλος, ο Πέτρος Χαρμίδης, που πήρε τη θέση του πρώτου με σκοπό να πλησιάσει την ίδια, επειδή είναι ερωτευμένος μαζί της.

Μια μέρα, επισκέπτεται τη Βιβίκα μια συμμαθήτριά της από το παρθεναγωγείο, που είναι και σύζυγος του Χαρμίδη. Η Βιβίκα της ζητάει να μεσολαβήσει για τη μεταγωγή του άνδρα της από το μέτωπο, αλλά η μια παρεξήγηση διαδέχεται την άλλη, μέχρι που κάποτε όλα ξεδιαλύνονται και η τάξη αποκαθίσταται σε όλα τα μέτωπα.

Συντελεστές
Σκηνοθεσία: Μαρία Πλυτά (Χατζηνάκου)
Σενάριο: Μαρία Πλυτά, σε διασκευή της ομώνυμη οπερέτας από την Ανθή Ζαχαράτου 
Μουσική Επιμέλεια: Θεόφραστος Σακελλαρίδης
Τραγουδιστές: Ανθή Ζαχαράτου, Ελένη ντε Ροζέ, Πέτρος Επιτροπάκης, κ.ά
Χορογράφος: Τατιάνα Βαρούτη
Χορευτές: Μπαλέτο Εθνικής Λυρικής Σκηνής με σολίστ την Ελένη Τσουκαλά

Ηθοποιοί

 Ανθή Ζαχαράτου - Βιβίκα Ζαχαρούλη
 Μίμης Φωτόπουλος - συνταγματάρχης Μενέαλος Καραπιστόλης
 Αλέκος Αλεξανδράκης - Πέτρος Χαρμίδης
 Λάκης Σκέλλας - Μάνθος Κορτάσης
 Φραγκίσκος Μανέλλης - Δημητρός
 Τάκης Γαλανός - Ζαχαρούλης
 Χάρις Καμίλη - Λόλα

Παραγωγή 
Η ταινία έκανε πρεμιέρα στις κινηματογραφικές αίθουσες στις 15 Νοεμβρίου 1952  κόβοντας 141.854 εισιτήρια και κατατάχθηκε στην 3η θέση ανάμεσα σε 15 ταινίες της ίδιας σεζόν. 

Τη φωνή του Αλέκου Αλεξανδράκη ντουμπλάρει στην ταινία ο τενόρος Πέτρος Επιτροπάκης.

Παραπομπές

Εξωτερικές πηγές 

 Ο βαφτιστικός στην TMDb

Ελληνικές ταινίες
Ελληνόφωνες ταινίες
Ταινίες του 1952
Μπακαλιάρος

Ο μπακαλιάρος (Merluccius merluccius, Μερλούκιος ο γνήσιος) είναι είδος ψαριού. Έχει λεπτό και επίμηκες σώμα(Καμπούρα). Απαντάται στο βορειοανατολικό μέρος της πλατείας, συμπεριλαμβανομένης της Μεσογείου και της Μαύρης θάλασσας. Το είδος είναι σημαντικό εμπορικό αλίευμα, καθώς υπολογίζεται ότι το 2011 αλιεύτηκαν 94.166 τόνοι μπακαλιάρου.

Περιγραφή 
Ο μπακαλιάρος κατά την ενηλικίωσή του έχει μήκος από 20 μέχρι 70 εκατοστά, αλλά μπορεί να φτάσει σε μήκος τα 140 εκατοστά και βάρος μέχρι τα 15 κιλά. Το σώμα του είναι σχετικά λεπτό και επίμηκες, με μεγάλο κεφάλι. Τα θωρακικά πτερύγια έχουν 10 με 15 ακτίνες. Έχει δύο ραχιαία πτερύγια, με το οπίσθιο να αποτελείται από 43 μέχρι 51 ακτίνες και να γίνεται κοίλο όσο το ψάρι αναπτύσσεται. Τα λέπια του είναι μικρά. Έχει χρώμα γκρι σαν το ατσάλι προς καφέ στη ράχη, φωτεινότερο στο πλάι και λευκή κοιλιά. Λόγω του χρώματος της ράχης, οι Αρχαίοι Έλληνες αποκαλούσαν τους μπακαλιάρους όνους, δηλαδή γαϊδάρους.

Κατανομή 
Απαντάται στις ακτές του βορειοανατολικού Ατλαντικού, από τη Νορβηγία και την Ισλανδία μέχρι τη Μαυριτανία, συμπεριλαμβανομένης της Μεσογείου και της Μαύρης θάλασσας. Στη Μαύρη θάλασσα απαντάται μόνο στις νότιες ακτές. Το είδος χωρίζεται σε δύο ξεχωριστά υποείδη, ανάλογα με την κατανομή. Το υποείδος Merluccius merluccius smiridus βρίσκεται στη Μεσόγειο και το υποείδος Merlucciuc merluccius merluccius στον Ατλαντικό.

Βιολογία 

Ζει συνήθως σε βάθος 30 με 370 μέτρων. Τα ενήλικα ψάρια κατά τη διάρκεια της ημέρας κάθονται στο βυθό, ενώ απομακρύνονται από αυτόν το βράδυ. Τα ενήλικα τρέφονται με άλλα ψάρια, όπως ρέγγες, σαρδέλες και άλλα μέλη των γαδόμορφων και καλαμάρια. Τα μικρά τρέφονται με καρκινοειδή. Η αναπαραγωγή λαμβάνει χώρα την άνοιξη και έχει μεγάλη διάρκεια. Λαμβάνει χώρα αργότερα για τα ψάρια που ζουν σε βορειότερα ύδατα. Στη Μεσόγειο γίνεται ενώ τα ψάρια κολυμπούν σε βάθος 100 με 300 μέτρων, ενώ στην Κέλτικη θάλασσα σε βάθος μικρότερο των 150 μέτρων. Το θηλυκό μπορεί να γεννήσει πάνω από 7 εκατομμύρια αυγά τη φορά. Μέχρι το τρίτο έτος της ζωής τους, τα μικρά ζουν σε λασπώδεις βυθούς και στη συνέχεια μετακινούνται κοντά στις ακτές. Τα αρσενικά ενηλικιώνονται στο πέμπτο και τα θηλυκά στο έβδομο έτος της ηλικίας τους. Τα ψάρια στη Μεσόγειο αναπτύσσονται με μικρότερη ταχύτητα. Έχουν αναφερθεί ψάρια που έχουν ζήσει πάνω από 20 χρόνια.

Δείτε επίσης 
 Βακαλάος
 Νταούκι - ένα παρόμοιο ψάρι, που αποκαλείται επίσης μπακαλιάρος
 Προσφυγάκι - ένα παρόμοιο ψάρι

Παραπομπές 

Γαδόμορφα
Αλιεύματα
Ψάρια ελληνικών θαλασσών